Hyvä harjoittelua ohjaava fysioterapeutti!

Fysioterapiaharjoittelu 3 (9 op) harjoittelujaksolle tulevat opiskelijat ovat nyt pääsääntöisesti viidennellä lukukaudella. Opiskelijat kertovat lisää omasta osaamisestaan ja tavoitteistaan. Ohessa linkki opetussuunnitelmaan, josta voi halutessaan tarkemmin tutustua opintojen sisältöön: https://opinto-opas.metropolia.fi/fi/88094/fi/70305

Harjoittelun tarkemmat tavoitteet ja harjoitteluun liittyvät oppimistehtävät sekä hyväksytyn harjoittelun kriteerit löytyvät harjoittelun wiki-sivulta. 

Opiskelijoiden viikoittainen työaika harjoittelupaikassa on 30 tuntia/viikko. Lisäksi harjoitteluun kuuluu itsenäistä suunnittelu- ja valmistelutyötä sekä oppimistehtävien viimeistely. Tarkemmista harjoitteluajoista voitte sopia opiskelijan kanssa niin, että se on mielekästä yksikkönne toiminnan ja opiskelijan oppimisen kannalta. Poissaolo esimerkiksi sairastumisen seurauksena korvataan, jos se vaikuttaa harjoittelun tavoitteiden saavuttamiseen. 

Tällä harjoittelujaksolla jokaisella opiskelijalla on nimetty yhdysopettaja, joka käy harjoittelupaikassa tai ohjaa etäyhteydellä, mikäli harjoittelupaikka ei ole pääkaupunkiseudulla tai etäohjaus on muuten mielekkäämpää. 

Opiskelijat huolehtivat yhteydenpidosta ja ohjausajan sopimisesta, mutta voitte tarvittaessa ottaa suoraan yhteyttä yhdysopettajaan.  

Opiskelijat ottavat etukäteen yhteyttä harjoittelupaikkaansa.

Kiitos jo etukäteen opiskelijan ohjauksesta,

Tutkinnon lehtorit